|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**  REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**  OSNOVNI SUD PEĆ – BASIC COURT PEJA |

**P.nr. 680/11**

**NË EMËR TË POPULLIT**

**GJYKATA THEMELORE NË PEJË D.P.**, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit Sh.K., sipas aktakuzës së PPTH-së D.P. në Pejë PP .nr. 543/11 të dt. 20.6.2011, për vepër penale : rrezikim i trafikut publik nga neni 297 par 5 lidhur me par 3 të KPK-së pas përfundimit të shqyrtimit gjyqësorë , publik dhe me gojë, të mbajtur në pranin e të pandehurit Sh.K dhe të prokurorit të shtetit Sanije Gashi Seferi me dt.17.4.2018 ka marrë dhe botërisht ka shpallë këtë :

**AKTGJYKIM**

**I pandehuri Sh. K i lindur me dt., në fsh. D . K e P , tani me vendbanim në P rruga U . D2 1 nr. 6 , i biri i B dhe nënës F e gjinisë F , kinse i pa dënuar më parë nga gjykata, shqiptar, shtetas i Republikës së Shqipërisë kinse i pa dënuar.**

**ËSHTË FAJTORE**

Për arsye se:

Me dt. 25.2.2011 rreth orës 03:25 , në rrugën P.– R , pikërisht në fsh. R .K e P ka shkelur ligjin mbi sigurinë e komunikacionit rrugor dhe ka rrezikuar jetën e njerëzve, në atë mënyrë që përderisa ishte duke e drejtuar autobusin e markës Mercedes me ngjyrë të kaltër , me tabela regjistrimi 555-KS-694 ,të firmës Albatros , me seli në Podujevë duke mos i kushtuar kujdes të duhur kushteve dhe rrethanave në rrugë, me të arritur në vendin e lartcekur për një moment nga ana e djathtë e rrugës kalon në anën e majtë dhe me pjesën e parë ballore të autobusit e godet rrethojën mbrojtëse të rrugës , ku pas kësaj autobusi del jashtë rruge në një gjatësi prej 18 metrash , ku rrotullohet duke rënë në një thellësi prej 15-20 metra , me çka si pasojë e kësaj është shkaktuar dëm i konsiderueshëm materila , dheras lëndime të rënda trupore kanë pësuar 33 ( tridhjetetre persona ) tjerë që ishin duke udhëtuar me autobus e të cilët janë dërguar për trajtim mjekësor në Spitalin Regjional në Pejë.

-me çka ka për kryer vepër penale : rrezikim i trafikut publik nga neni 297 par 5 lidhur me par 3 të KPK-së .

Prandaj gjykata të pandehurit konform nenit 41, 42, 49, 50,51,52 , dhe nenit 297 par 5 lidhur me par 3 të KPK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 6 muaj , e të cilin dënim i pandehuri fare nuk do ta vuaj nëse në afat prej 1 (një) viti nuk kryen ndonjë vepër tjetër penale .

Obligohet i pandehuri që në emër të paushallit gjyqësor të paguaj shumën prej 15 euro , kurse në emër të shpenzimeve të procedurës penale shumën prej 360 euro – e të cilat i pandehuri është i obliguar ti paguaj pas plotfuqishmërisë së aktgjykimit.

Të dëmtuarit për realizimin eventual të kërkesës pasurore juridike udhëzohet në kontest të rregullt civil

**A r s y e t i m**

Prokuroria Themelore në Pejë me dt. 20.6.2011 kundër të pandehurit Sh. K , ka ngritë aktakuzë PP. nr.543/11, për vepre penale : Rrezikim i trafikut publik nga neni 297 par 5 lidhur me par 3 të KPK-së , duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin gjyqësorë i pandehuri – pasi që paraprakisht i është lexuar aktakuza, është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit së shtetit si e ka pranuar , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë, e ka pranuar .

**Në fjalën përfundimtare palët kanë deklaruar** :

**Prokurori i shtetit :**

Meqenëse i pandehuri bëri pranimin e fajësisë i cili pranim mbështet edhe në provat materiale të cilat gjenden në shkresat e lëndës , i propozoj gjykatës që i njëjtit të shpallet fajtorë të dënohet sipas ligjit dhe të obligohet në pagimin e shpenzimeve procedurale. Si rrethanë lehtësuese i propozoj gjykatës që me rastin e vendosjes për lartësinë dhe llojin e dënimit ti ketë parasysh pranimin e fajësisë , pendimin e sinqertë, faktin se kurrë më parë nuk ka qenë i gjykuar, gjendjen e rëndë ekonomike

**I pandehuri:**

Ndihem fajtorë për vepër penale e cila me vihet në barrë .edhe pse e kamë bërë të pamundurën për të mos ardhë deri te aksidenti. Lus gjykatën që të më ndihmoj aq sa është e mundur.

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë, qëndrimin korrekt në gjykatë, por edhe gjendjen ekonomike dhe familjare,e sidomos faktin se i pandehuri kurrë më parë nuk ka qenë i gjykuar e as i dënuar, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale është marrë konform nenit 450 të KPPRK-së

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë

Nga Gjykata Themelore në Pejë D.P. datë. 17.4.2018.

Sekretarja juridike Gjyqtari

Gjyljeta Çorkadiu Sejdi Blakaj

**KËSHILLA JURIDIKE**

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .